«Жетісу» ӘКК» ӨДИ» АҚ

Басқармасының

2020 жылғы 20 желтоқсандағы

№ 65 шешімімен бекітілген

**«Жетісу» ӘКК» ӨДИ» АҚ-ның сыбайлас жемқорлыққа қарсы стандарты**

Осы Сыбайлас жемқорлыққа қарсы стандарт «Жетісу» әлеуметтік-кәсіпкерлік корпорациясы» өңірлік даму институты» акционерлік қоғамының (әрі қарай-Қоғам) қызметінде сыбайлас жемқорлық көріністеріне жол бермеу және қызметкерлердің өз лауазымдық міндеттерін орындау кезінде адалдық пен сатылмаушылық қағидаларын қамтамасыз ету мақсатында әзірленді.

1. **Қоғамдық қатынас саласының атауы:**

Облыс экономикасын, кәсіпкерлікті дамыту, инвестициялар тарту және инвестициялық жобаларды жүзеге асыру, мемлекеттік-жекеменшік әріптестік, активтерді басқару.

1. **Қоғамдық қатынастың оқшауланған саласында жұмыс жасайтын тұлғалардың мінез-құлық (әрекет ету) ережесі:**
   1. сыбайлас жемқорлыққа қарсы стандарттары қатысты салада жеке және заңды тұлғалардың құқықтары мен заңды мүдделерін іске асыру кезінде:
2. азаматтар мен заңды тұлғалардың құқықтарының, еркіндіктері мен заңды мүдделерінің сақталуын және қорғалуын қамтамасыз ету, азаматтардың жүгінулерін заңнамамен белгіленген тәртіпте және мерзімде қарастыру, олар бойынша қажетті шараларды қабылдау;
3. көзделмеген құжаттардың сұратылуына жол бермеу, сол сияқты қызметтер көрсету және басқа да шарттық функциялар барысында әртүрлі әурешілікті (бюрократияны) болдыртпау;
4. нормативтік құқықтық актілерде немесе белгілі бір міндеттердің орындалуын реттейтін ішкі түсіндіруші құжаттарда сәйкессіздік анықталған жағдайда, жауапты құрылымдық бөлімшеге дереу хабарлау;
5. қызмет тұтынушысы ретінде халық сұранысына жалпы бағдарлана отырып, Қоғам көрсететін қызметтердің сапасын тұрақты негізде арттыру шараларын қабылдау;
6. жеке және заңды тұлғалардың құқықтары мен заңды мүдделеріне қатысты шешімдерді қабылдауда адалдықты қамтамасыз ету;
7. жеке сипаттағы мәселелерді шешу кезінде Қоғамның құрылымдық бөлімшелерінің, ұйымдардың, мемлекеттік қызметшілердің және басқа тұлғалардың қызметіне әсер ету үшін өзінің қызмет бабын пайдаланбау;
8. қызметтік міндеттерін тиімді орындау үшін өзінің кәсіби деңгейін және біліктілігін арттыру, Қазақстан Республикасының заңнамасымен белгіленген шектеулер мен тыйым салуларды сақтау.
   1. Басқарушылық және басқа шешімдерді дайындау және қабылдау кезінде өз құзыреті аясында төмендегідей міндеттері болады:
9. мүдделер қақтығысына жол бермеу, ал олар туындаған жағдайда, заңнамаға сәйкес оларды жою шараларын қабылдау;
10. бақылау шараларын және шешім шығаруды талап ететін басқа әрекеттерді жүргізу кезінде, мәселелерді объективті түрде қарастыру, шешімдерді тек заңнамаға сәйкес қабылдау;
11. Қоғам құзыретіне кіретін шешімдерді қабылдау кезінде, ешқандай материалдық игіліктерді, қызметтерді және өзінің заңды міндеттерін орындауға байланысты басқа да артықшылықтарды қабылдамау;
12. уәкілеттіктерін оларға берілген құқықтар шегінде және лауазымдық міндеттемелеріне сәйкес жүзеге асыру.
    1. нормативтік құқықтық актілер жобаларын дайындау кезінде:
13. нормативтік құқықтық актілер жобаларын дайындау кезінде Қазақстан Республикасының 2016 жылғы 6 сәуірдегі «Құқықтық актілер туралы» №480-V заңының нормаларын қатаң ұстануға;
14. нормативтік құқықтық актілерді олардың мазмұны азаматтардың құқықтары мен еркіндіктеріне қатысты болған жағдайда, олардың алдын ала қоғамдық талқылаусыз әзірленуіне және қабылдануына жол бермеу;
15. нормативтік құқықтық актілерді өзі немесе үшінші тұлғалар үшін пайда табу мақсатында қабылдауға жол бермеу;
16. белгісіз адамдар тобына немесе жеке анықталған адамдарға айналдырылуы керек.
    1. тіршілік әрекеті саласының ерекшелігіне қарай туындайтын басқа қарым-қатынас кезінде:
17. мемлекет және Қоғам мүдделеріне зиян келтіретін, мемлекеттік органдардың жұмыс жасауына кедергі келтіретін немесе тиімділігін төмендететін әрекеттерге қарсы тұру;
18. заңмен тәртіптік, әкімшілік не қылмыстық жауапкершілік көзделген теріс қылық және басқа құқық бұзушылықтарды жасауға жол бермеу;
19. іскерлік этикетті және ресми мінез-құлық ережелерін сақтау қажет.
20. **Қызметкерлердің сыбайлас жемқорлық фактілеріне тап болғандағы әрекеттері:**

Егер Қоғам қызметкерінің сыбайлас жемқорлық құқық бұзушылық туралы ақпараты болса, ол мұндай құқық бұзушылықты болғызбау және тоқтату жөнінде қажетті шаралар қолдануға, оның ішінде жоғары тұрған басшыға, өзі жұмыс істейтін қоғам басшылығына, уәкілетті мемлекеттік органдарға жазбаша нысанда дереу хабарлауға тиіс. Қоғам қызметкері өзін басқа адамдардың сыбайлас жемқорлық құқық бұзушылықтар жасауға көндіру жағдайлары туралы да аталған адамдар мен органдарға жазбаша нысанда дереу хабарлауға міндетті.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_